Тукай бәйрәме

*Авыл күренеше. “Туган тел “ җыры яңгырый. Көй астында шигырь укыла.*

Тормышыңда бәйрәмнәр аз булган...

Тартыш белән үткән көннәрең.

Шуңа ахры искә алмыйча

Үткән синең туган көннәрең.

Бәйрәмнәрең алда икән әле-

Кара шагыйрь бүген текәлеп,

Халкың килде сиңа, мәхәббәтен

Ал чәчәкләр белән күтәреп.

Син күрмәгән яңа буын килде,

Котлап синең туган көнеңне,-

Киләчәккә барган улларыңан

Ишетәсең туган телеңне...

Халык моңы – синең моңың булды.

Халык күңеле – синең күңелең.

Ил гомере – халык гомере кебек

Озын булыр, шагыйрь, гомерең!

*Авыл тавышы яздырылган фонограмма уйнала. Шул тавыш астында сәхнәгә малай белән Акбай буып киенгән малай чыга. “Кызыклы шәкерт” шигыре сәхнәләштерелә.*

* Әйдәле, Акбай, өйрән син, арт аягың белән тор;

Аума, аума, туп-туры тор, төз утыр, яхшы утыр!

* Ник газаплыйсың болай син, мин әле бик кечкенә;

Мин туганга ике айлап булыр, я өч кенә.

Юк, кирәкми, мин өйрәнмим, минем уйныйсым килә;

Шул болыннарда ятасым, шунда ауныйсым килә.

* Ах, юләр маэмай! Тырыш яшьләй, зурайгач җайсыз ул,

Картаеп каткач буыннар, эш белү уңайсыз ул!

*Музыка астында гармун тотып яшьләр керә.*

**1 бала:** Кызлар, егетләр! Эш беткәч, уйнарга да ярый.

**2 бала:** Әйдәгез, “Түбәтәй” уенын уйнап алабыз.

**Барысы бергә:** Әйдәгез, әйдәгез!

*Татар халык уены “Түбәтәй”.*

Түбәтәеңне кигәнсең,

Бик ераклардан килгәнсең,

Төскә матурлыгың белән

Шаккатырыйм, дигәнсең.

Түп-түп, түбәтәй,

Түбәтәең укалы.

Чиккән матур түбәтәең

Менә кемдә тукталды.

**4 бала:** Нинди җәза бирәбез?

**5 бала:** Әйдәгез, бүген бу уенда җәза итеп мәкальләр әйтәбез. (мәкальләр әйтү).

*Уен уйналып беткәч, сәхнә артыннан:*

**Әни:** кызым, соң инде, әйдә өйгә кайт!

*Балалар ярымтүгәрәк ясап басалар, бер кыз курчак тотып, уртага чыга, “Бишек җыры” җырлый.*

Әлли-бәлли итәр бу.

Мәдрәсәгә китәр бу.

Тырышып сабак укыгач,

Галим булып җитәр бу.

Йокла, улым, йом күзең,

Йом, йом күзең, йолдызым;

Кичтән йокың кала да,

Елап үтә көндезең.

*“Туган авыл” җыры башкарыла.*

Тау башына салынгандыр безнең авыл,

 Бер чишмә бар, якын безнең авылга ул;

 Аулыбызның ямен, суы тәмен беләм,

 Шуңа күрә сөям җаным, тәнем белән.

Истән чыкмый монда минем күргәннәрем,

 Шатлык белән уйнап гомер сөргәннәрем;

 Абый белән бергәләшеп, кара җирне

 Сука белән ертып-ертып йөргәннәрем.

*Шул көй астында балалар кереп китәләр.*

*Татар халкының сөекле шагыйре Г.Тукайның тууына 125 ел тулу уңаеннан үткәрелгән*

***“Тукай әкиятләре яхшылыкка, матурлыкка өнди”*** *конкурсына багышланган музыкаль чара.*

*Музыка тәрбиячесе:*

*Имаева Р.Р.*

*2011 ел*

* Әйдәле, Акбай, өйрән син, арт аягың белән тор;

Аума, аума, туп-туры тор, төз утыр, яхшы утыр!

* Ах, юләр маэмай! Тырыш яшьләй, зурайгач җайсыз ул,

Картаеп каткач буыннар, эш белү уңайсыз ул!

* Ник газаплыйсың болай син, мин әле бик кечкенә;

Мин туганга ике айлап булыр, я өч кенә.

Юк, кирәкми, мин өйрәнмим, минем уйныйсым килә;

Шул болыннарда ятасым, шунда ауныйсым килә.

**1 бала:** Кызлар, егетләр! Эш беткәч, уйнарга да ярый.

**2 бала:** Әйдәгез, “Түбәтәй” уенын уйнап алабыз.

**3 бала:** Нинди җәза бирәбез?

**4 бала:** Әйдәгез, бүген бу уенда җәза итеп мәкальләр әйтәбез. (мәкальләр әйтү).